Brøndby må undvære Teemu Pukki til returkampen mod Hajduk Split torsdag, da angriberen har pådraget sig en muskelskade.

Brøndby tørner torsdag sammen med Hajduk Split i returkampen i Europa League-kvalifikationen, men her må de blå-gule undvære Teemu Pukki.

Finnen har nemlig pådraget sig en let muskelskade og er derfor ikke rejst med resten af truppen til Kroatien, oplyser klubben på sin Twitter-profil.

Brøndby må også undvære karantæneramte Jan Kliment til opgøret. Første kamp i Brøndby endte 0-0.